Id-Deċiżjoni tal-Kummissjoni
ta’ l-20 ta’ Ġunju, 2002
li temenda d-Deċiżjoni 97/20/KE li tistabbilixxi lista ta’ pajjiżi terzi li jissodisfaw il-kondizzjonijiet ta’ ekwivalenza għall-produzzjoni u t-tqegħid fis-suq ta’ molluski bivalvi, ekinodermi, tunikati u gasteropodi tal-baħar, biex tinkludi l-Ġappun
(notifikata bid-dokument numru K (2002) 2194)
(Test b’relevanza għaż-ŻEE)
(2002/469/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/492/KEE tal-15 ta’ Lulju, 1991, li jistabblixxi l-kondizzjonijiet sanitarji għall-produzzjoni u t-tqegħid fis-suq ta’ molluski bivalvi ħajjin [1], kif l-aħħar emendata bid-Direttiva 97/79/KE [2], u partikularment l-Artikolu 9 tagħha,
Billi:
(1) Id-Deċiżjoni tal-Kummissjoni 97/20/KE [3], kif l-aħħar emendata bid-Deċiżjoni 2002/21/KE [4], tistabbilixxi il-lista ta’ pajjiżi terzi li minnhom huma awtorizzati li jkunu importati molluski bivalvi, ekinodermi, tunikati u gasteropodi tal-baħar ta’ kull xorta għal konsum uman. It-Taqsima I ta’ l-Anness għandha lista bl-ismijiet tal-pajjiżi u territorji milquta bid-deċiżjoni speċifika permezz tad-Direttiva 91/492/KEE u t-Taqsima II issemmi lil dawk li jikkwalifikaw skond l-Artikolu 2(2) tad-Deċiżjoni tal-Kunsill 95/408/KE [5], kif l-aħħar emendata bid-Deċiżjoni 2001/4/KE [6].
(2) Id-Deċiżjoni tal-Kummissjoni 2002/470/KE ta’ l-20 ta’ Ġunju, 2002, tistabbilixxi kundizzjonijiet speċjali għall-importazzjoni ta’ molluski bivalvi, ekinodermi, tunikati u gasteropodi tal-baħar li joriġinaaw mill-Ġappun [7]; għalhekk id-Deċiżjoni 97/20/KE għandha tkun emendata biex tinkludi dan il-pajjiż f’Taqsima I tal-lista.
(3) Il-miżuri msemmija f’din id-Deċiżjoni huma skond l-opinjoni tal-Kumitat Permanenti dwar Il-Katina ta’ Ikel u Saħħa ta’ l-Annimali,
ADOTTAT DIN ID-DEĊIŻJONI:
L-Artikolu 1
L-Anness tad-Deċiżjoni 97/20/KE huwa sostitwit bl-Anness ta’ din id-Deċiżjoni.
L-Artikolu 2
Din id-Deċiżjoni għandha tapplika mill-24 ta’ Ġunju, 2002.
L-Artikolu 3
Din id-Deċiżjoni hija indirizzata lill-Istati Membri.
Magħmul fi Brussel, 20 ta’ Ġunju, 2002.